- પર્યાવરણના બચાવ અંગે સમગ્ર વિશ્વ ચિંતીત છે ત્યારે સંયુક્ત રાષ્ટ્રો દ્વારા દક્ષિણ કોરિયા ખાતે વર્ષ 2030 સુધીમાં પર્યાવરણને નુકશાન કર્યા વગર સમગ્ર વિશ્વમાં વિકાસ કઈ રીતે થઈ શકે તે વિષય પર આંતરરાષ્ટ્રીય સેમિનાર યોજાનાર છે. જેમાં વિશ્વના 193 દેશો ભાગ લેવાના છે. જેમાં ભારત સરકારના પ્રતિનિધિ તરીકે ભાગ લેવા સમગ્ર દેશ માંથી એક માત્ર ડીસા નગરપાલિકાના પૂર્વ પ્રમુખ પ્રવીણ માળીને કેન્દ્ર સરકાર દ્વારા નિયુક્ત કરાયા છે. તેઓએ ડીસા નગરપાલિકામાં પર્યાવરણ, પાણી બચાવવા, સ્વચ્છતા, ઘર વિહોણાને ઘર સહિતની દેશભરની નગર પાલિકાઓમાં કરેલી શ્રેષ્ઠ કામગીરીની નોંધ લઈ તેઓને ભારતના પ્રતિનિધિ તરીકે મોકલવાનો નિર્ણય લેવાયો છે.